b'\n_START_ARTICLE_\nGdov\n_START_SECTION_\nHistorie\n_START_PARAGRAPH_\nGdov ble grunnlagt p\xc3\xa5 1300-tallet, som en utpost for \xc3\xa5 vokte byen Pskov.  I 1431\xe2\x80\x931434 bygde Pskov en festning der, og restene av den kan ses enn\xc3\xa5 i dag. Byen ble angrepet ved flere anledninger av svensker og polakker (som under den nordiske tjuefem\xc3\xa5rskrigen og Ingermanlandskrigen), men ble endelig returnert til Russland i 1617. _NEWLINE_I 1780 fikk Gdov formelt status som by. I mai 1919 ble Gdov inntatt av \xc2\xabde hvite\xc2\xbb under general Rodzianko, sammen med Pskov og Jamburg._NEWLINE_Under den tyske tilbaketrekningen i 1944 \xc3\xb8dela Wehrmacht med overlegg mange av Gdovs kirker, som var rangert blant de vakreste eksemplene p\xc3\xa5 Pskovsk middelalderarkitektur. Byens historiske monumenter er delvis blitt restaurert i tiden etter andre verdenskrig._NEWLINE_Under den kalde krigen l\xc3\xa5 en aktiv flybase, Smuravjevo, nord\xc3\xb8st for byen.'